《飞来寺 其一》
明代·钟万春

幻迹吾生总自嗟，兴来今日泛轻槎。风烟昼断鱼龙石，萝薜秋含帝子家。

峡急江中悬白练，僧归云圃问胡麻。凭轩欲矫扶摇翮，取醉仙榴五色花。

作者简介：钟万春，字懋和，号初宇。清远人。于田子。明神宗万历七年（一五七九）举人，官邵武同知，以艰去，补襄阳同知，升知府。有《戋戋言文集》。民国《清远县志》卷六有传。